**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO PARAIŠKOS TEIKIMUI ELEKTRA VAROMŲ AUTOBUSŲ ĮSIGIJIMUI IR FINANSAVIMO UŽTIKRINIMO**

2020 m. liepos 24 d. Nr. T1-214

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 3, 22, 23 punktais ir Klimato kaitos programos priemonės „Miesto ir priemiestinio viešojo transporto priemonių parko atnaujinimas, skatinant naudoti elektra, biometanu, suslėgtomis gamtinėmis dujomis, suskystintomis gamtinėmis dujomis varomas transporto priemones“ valstybės pagalbos schema, patvirtinta Lietuvos Respublikos aplinkos ministro 2020 m. gegužės 26 d. įsakymu Nr. D1‑302 „Dėl Klimato kaitos programos priemonės „Miesto ir priemiestinio viešojo transporto priemonių parko atnaujinimas, skatinant naudoti elektra, biometanu, suslėgtomis gamtinėmis dujomis, suskystintomis gamtinėmis dujomis varomas transporto priemones“ valstybės pagalbos schemos patvirtinimo“, Klaipėdos miesto savivaldybės taryba nusprendžia:

1. Pritarti UAB „Klaipėdos autobusų parkas“ konkursinės paraiškos finansinei paramai gauti teikimui dėl elektra varomų miesto tipo autobusų įsigijimo pagal Klimato kaitos programos priemonę „Miesto ir priemiestinio viešojo transporto priemonių parko atnaujinimas, skatinant naudoti elektra, biometanu, suslėgtomis gamtinėmis dujomis, suskystintomis gamtinėmis dujomis varomas transporto priemones“.

2. Užtikrinti, laimėjus konkursą, ne mažesnį kaip 45 proc. projekto bendrąjį finansavimą Klaipėdos miesto savivaldybės biudžeto lėšomis.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administracinio teismo Klaipėdos rūmams per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Projektų skyriaus patarėja

Daina Stankevičienė, tel. 39 63 07

2020-07-22